Diari Oficial de la Generalitat Valenciana


Sumari del DOGV 9570, del 06-04-2023 (2023/3755)

RESOLUCIÓ de 3 d'abril de 2023, de la consellera d'Educació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2022-2023..
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3755


Data del document
:   03-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 3 d'abril de 2023, de la consellera d'Educació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2022-2023.. [2023/3755]  
Antecedents de fet  
L'Acord del Consell de 12 de desembre de 2008 va aprovar l'increment del complement retributiu del personal docent relacionat amb els càrrecs directius que exerceixen les seues funcions en centres públics dependents de la Conselleria d'Educació i va establir una nova classificació dels centres públics docents.  
La Resolució de 20 de novembre de 2017, del conseller d'Educació, Investigació, Cultura i Esport, especifica els criteris d'aplicació de l'Acord del Consell de 12 de desembre de 2008 per a elaborar la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport a partir del curs 2016-2017.  
L'última resolució que classifica els centres públics docents dependents de la Conselleria d'Educació, Cultura i Esport és la que es va publicar el 2 de setembre de 2022. No obstant això, en alguns centres s'han produït variacions que modifiquen el resultat de la seua classificació per al curs 2022-2023, per la qual cosa es fa necessari tornar a detallar la relació de tots els centres amb la classificació corresponent al curs 2022-2023.  
  
Fonaments de dret  
Per tot això, de conformitat amb el que preveu l'article primer de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana, a proposta del director general de Centres Docents i en virtut de les facultats conferides per l'article 28 de la Llei 5/1983, de 30 de desembre, del Consell, resolc:  
  
Primer  
Aprovar la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2022-2023, d'acord amb el detall especificat en els següents annexos a aquesta resolució:  
- Annex I: classificació de centres públics d'educació infantil 1r cicle, educació infantil i primària, centres específics d'educació especial i centres d'educació de persones adultes on no s'impartisca segon nivell del cicle II d'ensenyaments d'educació de persones adultes, desglossat per províncies.  
- Annex II: classificació de centres públics d'educació secundària (IES i seccions), de formació professional, d'ensenyaments d'idiomes (escoles oficials d'idiomes), d'ensenyaments esportius, d'ensenyaments artístics (conservatoris professionals), d'educació a distància i d'educació de persones adultes on s'impartisca segon nivell del cicle II d'ensenyaments d'educació de persones adultes, desglossat per províncies.  
  
- Annex III: Rectificacions en la classificació referents a cursos anteriors.  
  
Segon  
En els centres d'educació infantil i primària on s'imparteix educació secundària obligatòria, mentre no es desenvolupe normativa reguladora específica, es comptabilitzaran les unitats d'aquesta etapa en el còmput total d'unitats en funcionament.  
  
Tercer  
La present resolució té efectes des de l'inici del curs escolar 2022-2023.  
  
Quart  
S'autoritzen els diferents òrgans d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació i desenvolupament del que es disposa en la present resolució.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o plantejar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant la consellera d'Educació, Cultura i Esport en el termini d'un mes a comptar des de l'endemà de la seua notificació.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 3 d'abril de 2023.- La consellera d'Educació, Cultura i Esport: Raquel Tamarit Iranzo.